CELEX: E2011J0003
Language: el
Date: 2011-12-14 00:00:00
Title: Απόφαση του Δικαστηρίου, της 14ης Δεκεμβρίου 2011 στην υπόθεση E-3/11 — Pálmi Sigmarsson κατά της Κεντρικής Τράπεζας της Ισλανδίας (Ελεύθερη κυκλοφορία κεφαλαίων — Άρθρο 43 της συμφωνίας ΕΟΧ — Εθνικοί περιορισμοί στην κυκλοφορία των κεφαλαίων — Δικαιοδοσία — Αναλογικότητα — Ασφάλεια του δικαίου)

27.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 291/15
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ,
   της 14ης Δεκεμβρίου 2011
   στην υπόθεση E-3/11
   Pálmi Sigmarsson κατά της Κεντρικής Τράπεζας της Ισλανδίας
   (Ελεύθερη κυκλοφορία κεφαλαίων — Άρθρο 43 της συμφωνίας ΕΟΧ — Εθνικοί περιορισμοί στην κυκλοφορία των κεφαλαίων — Δικαιοδοσία — Αναλογικότητα — Ασφάλεια του δικαίου)
   2012/C 291/06
   Στην υπόθεση E-3/11 Pálmi Sigmarsson κατά της Κεντρικής Τράπεζας της Ισλανδίας — ΑΙΤΗΣΗ για την έκδοση συμβουλευτικής γνώμης προς το Δικαστήριο, βάσει του άρθρου 34 της συμφωνίας μεταξύ των κρατών ΕΖΕΣ σχετικά με τη σύσταση Εποπτεύουσας Αρχής και Δικαστηρίου, από το Héraðsdómur Reykjavíkur (Πρωτοδικείο του Reykjavik), σχετικά με την ερμηνεία του άρθρου 43 της συμφωνίας ΕΟΧ, το Δικαστήριο, αποτελούμενο από τον Carl Baudenbacher, πρόεδρο, τους Per Christiansen (δικαστή-εισηγητή) και Benedikt Bogason (ad hoc), δικαστές, εξέδωσε απόφαση στις 14 Δεκεμβρίου 2011, το διατακτικό της οποίας έχει ως εξής:
   Ένα εθνικό μέτρο που εμποδίζει τη μεταφορά στην Ισλανδία ισλανδικών κορωνών που έχουν αγοραστεί στην εξωχώρια αγορά, είναι συμβιβάσιμο με το άρθρο 43 παράγραφοι 2 και 4 της συμφωνίας ΕΟΧ σε περιστάσεις όπως εκείνες στην υπόθεση που εκδικάζει το αιτούν δικαστήριο.